X.KIX 



darnach ein Spieß, Halmpart, oder Büchsen: vi! Mortaxen 

 oder streytäxen gebrauchend sy. Fertig sind sy zum angriff." 

 Dann fahrt er weiter: „Nach erobertem sig sind sy dem über- 

 wundnen vnd gnadbegerenden freüntlich, dann sy habend 

 ein gmüt wie die Löuwen, auch in zeyt des fridens. War 

 sich wider sy aufleynet in hochmüt vnd geböch, den ernide- 

 rend sy. Kein hochfertiger oder übermütiger frömbdling 

 grünet vnder jnen : welcher sich aber demütiget, kumpt für, 

 vnd wirt lieb gehalten. Mit böse laßt jm diß volck nichts 

 abtröuwen, den gütigen kan es nichts versagen. Den frömb- 

 den vnd gesten ist es freüntlich, kostfrey, vnd wägweysig, 

 vnnd den armen beherbergend sy gern : also daß arme dürff- 

 tige leüt in disem land mer essen, trincken vnd gut gmachs 

 haltend, dann etlicher lender rechte landsässen. 



Die Priester sind in Heluetia in eeren gehalten, habennd 

 in allen dingen bey jnen etwas mer freyheit dann anderß- 

 wo. Der Adel wirt auch für andere stend geeret, habend 

 jre eigne herrsch äfften, sitz, Schlösser, Gericht, Titel, etc. 

 Doch dörffend sy kein krieg füren, kein tyranney treyben, 

 vnd müssend auch selbs yedem ansprechigen recht geben vnd 

 nemmen vor der oberkeit der statt oder lands darunder sy 

 gesässen sind. Die Burgerschafft der stetten erneerend sich 

 eins teils allerhand kauffmannsgwerben, die anderen durch 

 allerley handwerck : etlich behelffend sich der güteren. Die 

 Landleüt Heluetiae habend dreyerley gewerb, etlich den 

 Ackerbauw, vnd das ist der graste teil : die anderen bauwend 

 den weyn : die dritten, deren auch gar vil ist, vmb alle ge- 

 birg erneerend sich allein des vychs, des sy so vil habend, 

 das nit die weyber allein, sonder stareke menner vnd knecht 

 die küy melckend, käß vnd ziger machend. Die werdend ge- 

 nennt Sennen, jre wonungen vnd werekstatt Sennhütten, etc. 

 Herum der merteil käß vnd schmaltz zubereitet werdend, 

 darzü kein frauwen hand kumpt, etc. 



Alle stend in Heluetia sind zum krieg geschickt, der 

 Edelmann, Burger vnd Paur, auch die Priester ziehend mit. 

 Alles was von mannspersonen an die wand brüntzlet, m ) ist 

 von natur merteils zun waaffen erboren, darumb hat das land 

 vil kriegsuolck, habend allen kriegen leüt zegeben. Der künig 



